**Παράρτημα 2**

**Συμφωνία Μίσθωσης Υπηρεσιών**

Η παρούσα συμφωνία γίνεται σήμερα την……………………………, μεταξύ της Επιτροπής Κεφαλαιαγοράς Κύπρου που εδρεύει στη Λευκωσία, Διαγόρου 27, 1097, Λευκωσία, Κύπρος (στο εξής αναφερόμενου ως « η ΕΚΚ») - από το ένα μέρος,

και

του/της κου/κας < ονοματεπώνυμο νομικού> με αριθμό ταυτότητας ………………..(στο εξής αναφερόμενου ως «ο νομικός») - από to άλλο μέρος,

ύστερα από διαγωνισμό που διενεργήθηκε βάσει του υπ' αριθ. ………….διαγωνισμού για την παροχή νομικών υπηρεσιών, συμφώνησαν τα ακόλουθα.

1. ΔΟΜΗ ΤΗΣ ΣΥΜΦΩΝΙΑΣ

Ρητά συμφωνείται ότι τη Συμφωνία αποτελούν, ως ενιαία και αναπόσπαστα μέρη:

α. Η παρούσα Συμφωνία

β. Οι Όροι Εντολής του Διαγωνισμού και τα παραρτήματα τους.

1. ΑΝΤΙΚΕΙΜΕΝΟ ΣΥΜΦΩΝΙΑΣ

Με την παρούσα Συμφωνία, ο νομικός αναλαμβάνει να παρέχει νομικές υπηρεσίες σύμφωνα με τους όρους και τις προϋποθέσεις που ορίζονται στη Συμφωνία.

Συγκεκριμένα ο νομικός αναλαμβάνει την υποχρέωση να παρέχει στην ΕΚΚ όλες τις ακόλουθες υπηρεσίες που απαιτούνται από την ΕΚΚ:

* Παροχή νομικής στήριξης στο προσωπικό της ΕΚΚ και στο Συμβούλιο της αναφορικά με θέματα που αφορούν:

1. Την Ευρωπαϊκή Οδηγία 2014/59/ΕΕ (για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων), (η «Οδηγία») και τις Κατευθυντήριες γραμμές και Ρυθμιστικά Τεχνικά Πρότυπα της εν λόγω Οδηγίας.
2. Το Νόμο 20(I)/2016 (Ε.Ε. Παρ.Ι(Ι), Αρ.4556, 18.03.2016, σελ. 86), “Ο περί Ανάκαμψης ΚΕΠΕΥ και Λοιπών Οντοτήτων υπό την Εποπτεία της Επιτροπής Κεφαλαιαγοράς και για Συναφή Θέματα Νόμος του 2016” (ο “Νόμος Ανάκαμψης”), που μεταφέρει όλες τις σχετικές πρόνοιες της Οδηγίας σχετικά με την ανάκαμψη των ΚΕΠΕΥ1 και λοιπών οντοτήτων υπό την εποπτεία της ΕΚΚ2 (μαζί, οι «Εποπτευόμενοι») σε περίπτωση μιας επερχόμενης συστημικής ή οικονομικής κρίσης. Η ενδεδειγμένη Αρμόδια Αρχή για την ανάκαμψη των Εποπτευόμενων, είναι η ΕΚΚ.
3. Το περιεχόμενο των Σχέδιων Ρυθμιστικών Τεχνικών Προτύπων (“ΣΡΤΠ”) και των Κατευθυντήριων Γραμμών που καταρτίστηκαν και θα καταρτιστούν από την Ευρωπαϊκή Αρχή Τραπεζών (η «ΕΑΤ») και αφορούν την ΕΚΚ και τους εποπτευόμενους τους.
4. Το Νόμο 22(I)/2016 (Ε.Ε. Παρ.Ι(Ι), Αρ.4556, 18.03.2016, σελ 169), “Ο περί Εξυγίανσης Πιστωτικών Ιδρυμάτων και Επενδυτικών Εταιρειών Νόμος του 2016" (ο “Νόμος Εξυγίανσης”), που μεταφέρει όλες τις σχετικές πρόνοιες της Οδηγίας σχετικά με την εξυγίανση των Πιστωτικών Ιδρυμάτων και των Εποπτευόμενων. (Η ενδεδειγμένη Αρχή Εξυγίανσης δυνάμει του νόμου Εξυγίανσης είναι η Κεντρική Τράπεζα Κύπρου πλην όμως αφορά και τους εποπτευόμενους της ΕΚΚ)
5. Το Νόμο 5(I)/2016 (Ε.Ε., Παρ.Ι(I), Αρ.4552, 11.02.2016, σελ. 1), “Ο περί Συστήματος Εγγύησης των Καταθέσεων και Εξυγίανσης Πιστωτικών και Άλλων Ιδρυμάτων Νόμος του 2016 " που μεταφέρει (μαζί με τους δυνάμει αυτού εκδιδόμενους Κανονισμούς και ορισμένες πρόνοιες του Νόμου Εξυγίανσης) στο βαθμό που αυτό αφορά ορισμένους από τους Εποπτευόμενους, τις πρόνοιες της Οδηγίας σχετικά με το Ταμείο Εξυγίανσης (π.χ.εισφορές προς το Ταμείο Εξυγίανσης και πρόνοιες για την ενεργοποίηση του).

* Την ετοιμασία Οδηγιών (ΚΔΠ) και εγκυκλίων εντός του πλαισίου εφαρμογής των πιο πάνω – για τα θέματα που αφορούν την ΕΚΚ και τους εποπτευόμενους της.
* Ετοιμασία ημερήσιας διάταξης και τήρηση πρακτικών συνεδριάσεων του Συμβουλίου της ΕΚΚ∙
* Ετοιμασία ανακοινώσεων για της αποφάσεις της ΕΚΚ, εγκυκλίων, νομοσχεδίων, νομική επεξεργασία/ εισηγήσεις για τροποποίηση/ σχόλια και απόψεις αναφορικά με υφιστάμενες οι επικείμενες νομοθεσίες/οδηγίες που αφορούν τα πιο πάνω θέματα για την ανάκαμψη και εξυγίανση των εποπτευόμενων της ΕΚΚ∙
* Παρακολούθηση διεθνών θεμάτων που αφορούν την ανάκαμψη και εξυγίανση των εποπτευόμενων της ΕΚΚ.
* Συμμετοχή σε συναντήσεις και συνέδρια στην Κύπρο και στο εξωτερικό σχετικά με θέματα που αφορούν το αντικείμενο της συμφωνίας, το κόστος των οποίων θα καλύπτεται από την ΕΚΚ.
* Εκπαίδευση του προσωπικού της ΕΚΚ και ή των εποπτευόμενων της αναφορικά με τα πιο πάνω θέματα για την ανάκαμψη και εξυγίανση των εποπτευόμενων της ΕΚΚ.
* Προσφορά οποιωνδήποτε υπηρεσιών που μπορεί να ζητηθούν από την ΕΚΚ και οι οποίες είναι σχετικές με το αντικείμενο της συμφωνίας.

1. ΟΡΓΑΝΩΣΗ ΚΑΙ ΔΙΟΙΚΗΣΗ ΤΗΣ ΥΛΟΠΟΙΗΣΗΣ ΤΗΣ ΣΥΜΦΩΝΙΑΣ

Ο νομικός έχει την πλήρη ευθύνη εκτέλεσης του αντικειμένου της Συμφωνίας.

Η ΕΚΚ έχει την κύρια ευθύνη επίβλεψης και ελέγχου της εκτέλεσης του αντικειμένου της Συμφωνίας και της ποιότητας του.

1. ΕΝΑΡΞΗ ΚΑΙ ΔΙΑΡΚΕΙΑ ΥΛΟΠΟΙΗΣΗΣ TOY ANTIKEIMENOY ΤΗΣ ΣΥΜΦΩΝΙΑΣ

Το αντικείμενο της Συμφωνίας αφορά χίλιες οκτακόσιες (1800) ώρες, ή ενδεικτικά διακόσιες εικοσιπέντε (225) μέρες από την ημερομηνία έναρξης της υλοποίησης του αντικειμένου της Συμφωνίας. Η Συμφωνία ολοκληρώνεται είτε με την παροχή των χιλίων οκτακοσίων (1800) ωρών είτε με την διέλευση ενός έτους, οποιοδήποτε συμβεί πρώτο.

Κατά την έναρξη υλοποίησης του αντικειμένου της Συμφωνίας η ΕΚΚ δύναται να καταρτίσει πλάνο εργασιών το οποίο θα μπορεί, καθόλη την διάρκεια της Συμφωνίας, να αναθεωρεί σε τακτά χρονικά διαστήματα όπως και όποτε κρίνει αυτή απαραίτητο. Το πλάνο αυτό θα περιλαμβάνει τις εργασίες και την προθεσμία για την ολοκλήρωση τους, καθώς και κάθε άλλης επιμέρους εργασίας που θα ανατίθεται στο νομικό, και θα χρησιμοποιείται και για σκοπούς έγκρισης των παραδοτέων της Συμφωνίας και ελέγχου της εργασίας και του αντικειμένου της συμφωνίας.

Η ΕΚΚ θα έχει το δικαίωμα ανανέωσης της Συμφωνίας για ακόμη χίλιες οκτακόσιες (1800) ώρες και θα κοινοποιεί την πρόθεση της αυτή στο νομικό , γραπτώς, σε εύλογο χρονικό διάστημα πριν την λήξη της Συμφωνίας.

1. ΕΚΧΩΡΗΣΗ

Ο νομικός δεν μπορεί να εκχωρήσει ή να μεταβιβάσει την παρούσα Συμφωνία ή μέρος αυτής ή οποιοδήποτε δικαίωμα ή υποχρέωση ή συμφέρον του που απορρέει από τη Συμφωνία αυτή.

1. ΥΠΟΧΡΕΩΣΕΙΣ ΤΗΣ ΕΚΚ

Η ΕΚΚ θα παρέχει στο νομικό, όπου και εφόσον χρειάζεται, κατάλληλο χώρο για παροχή των υπηρεσιών του στο χώρο όπου στεγάζεται η ίδια.

Η ΕΚΚ αναλαμβάνει να παρέχει στο νομικό πρόσβαση σε όλες τις πληροφορίες, στοιχεία, υλικό και έγγραφα που εύλογα απαιτούνται για την παροχή των υπηρεσιών του, δυνάμει της Συμφωνίας.

Νοείται ότι η ΕΚΚ δικαιούται να αρνηθεί στο νομικό πρόσβαση σε συγκεκριμένα έγγραφα και/ή πληροφορίες, εάν κατά την κρίση της, οι εν λόγω πληροφορίες δεν είναι σχετικές και/ή αναγκαίες για τους σκοπούς της Συμφωνίας και/ή είναι εμπιστευτικής και/ή διαβαθμισμένης φύσης και/ή απόρρητες.

Η ΕΚΚ θα καλύπτει το πραγματικό κόστος, όπως αυτή θα καθορίζει, που θα προκύπτει για τη συμμετοχή του νομικού σε συναντήσεις και συνέδρια στην Κύπρο και στο εξωτερικό σχετικά με θέματα του αντικειμένου της συμφωνίας.

1. ΥΠΟΧΡΕΩΣΕΙΣ ΝΟΜΙΚΟΥ

* Ο νομικός έχει την υποχρέωση να δείχνει επαγγελματισμό και πλήρη αφοσίωση στο αντικείμενο της Συμφωνίας και να παρέχει τις υπηρεσίες του επιμελώς αποδοτικά, με πλήρη συναίσθηση των υποχρεώσεων του.
* Ο νομικός δεν μπορεί να αναλάβει άλλες εργασίες κατά την διάρκεια υλοποίησης της Συμφωνίας οι οποίες θα μπορούσαν δυνητικά να δημιουργήσουν συνθήκες σύγκρουσης συμφερόντων.
* Ο νομικός θα εργάζεται από μόνος του ή σε συνεργασία με το προσωπικό της ΕΚΚ.
* Ο νομικός δεσμεύεται να συμπεριφέρεται με κατάλληλο τρόπο προς τα Μέλη, το προσωπικό της ΕΚΚ.

1. ΚΥΡΙΟΤΗΤΑ-ΠΝΕΥΜΑΤΙΚΑ ΚΑΙ ΠΕΡΟΥΣΙΑΚΑ ΔΙΚΑΙΩΜΑΤΑ

Όλα τα παραδοτέα της Συμφωνίας, προσχέδια καθώς και όλες οι ενδιάμεσες και τελικές νομοθεσίες, πρακτικά, επιστολές και κάθε άλλο σχετικό έγγραφο το οποίο ετοιμάστηκε η αποκτήθηκε κατά την εκτέλεση της Συμφωνίας, είναι εμπιστευτικά και ανήκουν στην απόλυτη ιδιοκτησία της ΕΚΚ. Ο νομικός υποχρεούται να παραδώσει στην ΕΚΚ όλα τα παραπάνω έγγραφα και στοιχεία καθώς και οτιδήποτε άλλο σχετικό μέχρι την ολοκλήρωση της Συμφωνίας και δεν δικαιούται να λάβει οποιαδήποτε αντίγραφα (σε οποιαδήποτε μορφή).

Η ΕΚΚ διατηρεί το δικαίωμα, όπου αυτό κρίνεται απαραίτητο, απρόσκοπτης πρόσβασης σε όλα τα στοιχεία/ έγγραφα που τηρεί ο νομικός σε σχέση με την εργασία του αντικειμένου της Συμφωνίας.

1. ΕΜΠΙΣΤΕΥΤΙΚΟΤΗΤΑ - ΕΧΕΜΥΘΙΑ

Όλα τα έγγραφα, στοιχεία και πληροφορίες που λαμβάνει ο νομικός από την ΕΚΚ στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την ΕΚΚ, είναι εμπιστευτικά.

Ο νομικός δεσμεύεται να μην πληροφορεί, γνωστοποιεί, κοινοποιεί, μεταδίδει και/ή καθ’ οιονδήποτε τρόπο διαδίδει άμεσα ή έμμεσα οποτεδήποτε προς οποιοδήποτε πρόσωπο (με εξαίρεση προσώπου δεόντων εξουσιοδοτημένου από την ΕΚΚ) οποιαδήποτε πληροφορία και γενικά οτιδήποτε έρχεται σε γνώση του συνεπεία των υπηρεσιών του δυνάμει της παρούσας Συμφωνίας.

Η δυνάμει της παρούσας παραγράφου υποχρέωση εμπιστευτικότητας του νομικού, ισχύει και μετά τη λήξη της παρούσας Συμφωνίας. Σε περίπτωση αθέτησης από το νομικό της υποχρέωσης αυτής, η ΕΚΚ έχει το δικαίωμα να τερματίσει την Συμφωνία άμεσα και να διεκδικήσει αποζημιώσεις για όλες τις ζημιές που τυχόν έχει υποστεί εξαιτίας της αποκάλυψης.

1. ΚΩΔΙΚΑΣ ΔΕΟΝΤΟΛΟΓΙΑΣ

Ο νομικός σέβεται τα ανθρώπινα δικαιώματα και δεσμεύεται να μην προσβάλλει τις πολιτικές, πολιτιστικές και θρησκευτικές πρακτικές που ισχύουν στην Κυπριακή Δημοκρατία.

Οι πληρωμές προς το νομικό δυνάμει της Συμφωνίας θα αποτελούν το μοναδικό εισόδημα ή όφελος που δυνατόν να προκύψει σε σχέση με την Συμφωνία, δεν θα αποδέχεται καμία προμήθεια, έκπτωση, επίδομα, έμμεση πληρωμή ή άλλο αντάλλαγμα ή όφελος που να συνδέεται ή να σχετίζεται με ή να τον απαλλάσσει από τις υποχρεώσεις του δυνάμει της Συμφωνίας.

Ο νομικός υποχρεούται όπως παρέχει τις υπηρεσίες του με πλήρη συναίσθηση των υποχρεώσεων του και σύμφωνα με την εκάστοτε εν ισχύ δεοντολογία και πρακτική του νομικού επαγγέλματος στη Δημοκρατία.

1. ΣΥΓΚΡΟΥΣΗ ΣΥΜΦΕΡΟΝΤΩΝ

Ο νομικός θα προβαίνει σε όλα τα απαραίτητα μέτρα για την αποτροπή ή τερματισμό οποιασδήποτε κατάστασης που θα μπορούσε να θέσει σε κίνδυνο την απρόσκοπτη και αντικειμενική εκτέλεση της Συμφωνίας. Μια τέτοια σύγκρουση συμφερόντων θα μπορούσε να προκύψει συγκεκριμένα ως αποτέλεσμα οικονομικού συμφέροντος, πολιτικής ή εθνικής σχέσης, οικογενειακών ή συναισθηματικών δεσμών ή οποιασδήποτε άλλης συναφούς σύνδεσης ή κοινού συμφέροντος. Οποιαδήποτε σύγκρουση συμφερόντων που θα μπορούσε να προκύψει κατά την εκτέλεση της Συμφωνίας, πρέπει να γνωστοποιείται αμέσως στην ΕΚΚ χωρίς καθυστέρηση.

Η ΕΚΚ διατηρεί το δικαίωμα να επιβεβαιώνει ότι τα μέτρα αυτά είναι επαρκή και δύναται να ζητά τη λήψη πρόσθετων μέτρων εάν αυτό κρίνεται απαραίτητο. Ο νομικός θα διασφαλίζει ότι δεν εμπλέκεται σε κατάσταση η οποία θα μπορούσε να προκαλέσει σύγκρουση συμφερόντων.

Ο νομικός θα απέχει από οποιαδήποτε επαφή που δυνατόν να θέσει σε κίνδυνο την ανεξαρτησία του και θα γνωστοποιεί στην ΕΚΚ χωρίς καθυστέρηση οποιαδήποτε σύγκρουση συμφερόντων που μπορεί να προκύψει κατά την διάρκεια της Συμφωνίας. Εάν ο νομικός αποτύχει να διατηρήσει μια τέτοια ανεξαρτησία, η ΕΚΚ δύναται να τερματίσει τη Συμφωνία αμέσως.

1. ΣΥΜΒΑΤΙΚΗ ΑΞΙΑ ΣΥΜΦΩΝΙΑΣ

Η Συμβατική Αξία της Συμφωνίας ανέρχεται σε (€ ) *συν* ΦΠΑ

για χίλιες οκτακόσιες (1800) ώρες.

Ο νομικός είναι υποχρεωμένος να καταβάλλει φόρο εισοδήματος και φόρο προστιθέμενης αξίας, καθώς και την εκ του Νόμου αναγκαία συνεισφορά στα Ταμεία Κοινωνικών Ασφαλίσεων και Αμυντικής Θωράκισης και/ή οποιαδήποτε άλλη εκ του Νόμου εκάστοτε αναγκαία συνεισφορά με την προσκόμιση Φορολογικού Τιμολογίου.

1. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΠΛΗΡΩΜΗΣ

Οι πληρωμές θα γίνονται σε Ευρώ στον τραπεζικό λογαριασμό που θα γνωστοποιηθεί από το νομικό στην ΕΚΚ.

Η συμβατική αξία θα καταβάλλεται στο νομικό ανάλογα με τις ώρες που θα εργάζεται, μετά από έκδοση τιμολογίου και την υποβολή ημερολογίου εργασιών (timesheet) το οποίο να τεκμηριώνει την εργασία που διεκπεραιώθηκε ανά ώρα από την ΕΚΚ.

1. ΤΕΡΜΑΤΙΣΜΟΣ ΣΥΜΦΩΝΙΑΣ ΑΠΟ ΤΗΝ ΕΚΚ

Η ΕΚΚ δύναται να τερματίσει τη Συμφωνία άμεσα σε οποιεσδήποτε από τις ακόλουθες περιπτώσεις:

* ο νομικός αναθέσει μέρος της εργασίας του σε άλλα άτομα,
* ο νομικός τελεί υπό πτώχευση ή εκκαθάριση, αναγκαστική διαχείριση, πτωχευτικό συμβιβασμό, παύση δραστηριοτήτων ή αποτελεί το αντικείμενο διαδικασιών που αφορά παρόμοιες υποθέσεις ή βρίσκονται σε ανάλογη κατάσταση απορρέουσα από παρόμοια διαδικασία προβλεπόμενη από την εθνική νομοθεσία ή/και τους εθνικούς κανονισμούς,
* ο νομικός έχει καταδικαστεί για αδίκημα που αφορά την επαγγελματική του διαγωγή βάσει αποφάσεως η οποία έχει ισχύ δεδικασμένου,
* ο νομικός έχει διαπράξει σοβαρό επαγγελματικό παράπτωμα, το οποίο μπορεί να διαπιστώσει με οποιοδήποτε τρόπο η ΕΚΚ,
* ο νομικός αποτελεί το αντικείμενο απόφασης που έχει ισχύ δεδικασμένου για απάτη, δωροδοκία, συμμετοχή σε εγκληματική οργάνωση ή οποιαδήποτε άλλη παράνομη δραστηριότητα που θίγει τα οικονομικά συμφέροντα της Ευρωπαϊκής Ένωσης και της Κυπριακής Δημοκρατίας,
* ο Νομικός έχει παραβιάσει την εκάστοτε εν ισχύ δεοντολογία και πρακτική του δικηγορικού επαγγέλματος της Δημοκρατίας,
* ο νομικός δεν διατηρεί την αντικειμενικότητα και την ανεξαρτησία του,
* ο νομικός έχει αποκρύψει από την ΕΚΚ σύγκρουση συμφερόντων,
* ο νομικός έχει δημοσιεύσει ή αποκαλύψει πληροφορίες ή στοιχεία τα οποία έχει λάβει από την ΕΚΚ,
* ο νομικός έχει δημοσιεύσει ή αποκαλύψει πληροφορίες ή στοιχεία που αφορούν το αντικείμενο της Συμφωνίας χωρίς την προηγούμενη γραπτή συγκατάθεση της ΕΚΚ,
* ο νομικός συμπεριφέρεται με ανάρμοστο τρόπο προς τα Μέλη και το προσωπικό της ΕΚΚ.

Η ΕΚΚ δύναται, αφού δώσει στο νομικό προειδοποίηση δεκαπέντε (15) ημερολογιακών ημερών, να τερματίσει τη Συμφωνία σε οποιαδήποτε από τις ακόλουθες περιπτώσεις:

* ο νομικός αδυνατεί ουσιαστικά να εκπληρώσει τις συμβατικές του υποχρεώσεις,
* ο νομικός δεν συμμορφώνεται εντός εύλογου χρονικού διαστήματος με την ειδοποίηση της ΕΚΚ βάσει της οποίας ζητείται από το νομικό να επανορθώσει κάθε αμέλεια ή αδυναμία εκπλήρωσης των συμβατικών του υποχρεώσεων που επηρεάζουν σημαντικά την πιστή εκτέλεση της Σύμβασης,
* ο νομικός αρνείται ή αμελεί να εκτελέσει οδηγίες που δόθηκαν από την ΕΚΚ.

Η ΕΚΚ δύναται, με προειδοποίηση ενός (1) μηνός προς το νομικό, να τερματίσει τη Συμφωνία για οποιοδήποτε λόγο.

1. ΤΕΡΜΑΤΙΣΜΟΣ ΣΥΜΦΩΝΙΑΣ ΑΠΟ ΤΟ ΝΟΜΙΚΟ

Ο Νομικός δύναται, με προειδοποίηση (1) μηνός προς την ΕΚΚ, να τερματίσει τη Συμφωνία.

1. ΑΛΛΟΙ ΟΡΟΙ

Ο νομικός δεν θα υπάγεται σε οποιουσδήποτε όρους υπηρεσίας των Δημοσίων Υπαλλήλων με βάση και σύμφωνα με τους Νόμους.

Τα μέρη συμφωνούν ότι η παρούσα Συμφωνία δεν συνιστά ούτε δημιουργεί οποιαδήποτε σχέση εργοδότη και εργοδοτουμένου μεταξύ των δύο μερών, τα οποία δεν θα έχουν οποιαδήποτε δικαιώματα ή υποχρεώσεις πέραν αυτών που προκύπτουν από την παρούσα Συμφωνία.

1. ΝΟΜΟΘΕΣΙΑ ΚΑΙ ΓΛΩΣΣΑ ΤΗΣ ΣΥΜΦΩΝΙΑΣ

Η παρούσα Συμφωνία διέπεται και ερμηνεύεται αποκλειστικά με βάση και σύμφωνα με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

Η παρούσα Συμφωνία τίθεται σε ισχύ την…………

Συνταχθείσα στην Ελληνική γλώσσα σε δύο πρωτότυπα όπου ένα πρωτότυπο προορίζεται για την ΕΚΚ και ένα πρωτότυπο για το νομικό.

**Εκ μέρους και για λογαριασμό της ΕΚΚ:**

|  |  |
| --- | --- |
| Υπογραφή: ............................................  Τίτλος: ...................................................  Όνομα: .................................................. | Μάρτυρες:  1.Υπογραφή: .............................................  Όνομα: ..................................................  2.Υπογραφή: .............................................  Όνομα: ................................................. |

***Ο νομικός:***

|  |  |
| --- | --- |
| *Υπογραφή: .............................................*  *Όνομα: ..................................................* | *Μάρτυρες:*  *1.Υπογραφή: .............................................*  *Όνομα: ..................................................*  *2.Υπογραφή: .............................................*  *Όνομα: .................................................* |